Fristet er høstens heteste realityserie på TV3. I luksuriøse omgivelser ved Middelhavet skal et knippe deltakere føle at de har kommet til Edens hage. Deltakerne deles i to lag som kjemper om å vinne så mye penger som mulig til lagets premiepott. Men akkurat som i den bibelske fortellingen om Adam og Eva finnes det en slange med forbuden frukt. Dette er et spill som tester moralske grenser. Hver dag blir deltakerne utsatt for fristelser av programlederdebutant Alexander Endsjø, og de har bare sin egen samvittighet og strategi å stole på. De blir tvunget til å vise sitt sanne jeg når de må velge mellom egen vinning eller det som er best for laget. Vil de lytte til engelen på sin høyre skulder, eller djevelen på den venstre? I spillet hvor den ene fristelsen avløser den andre vil det alltid dreie seg om ett spørsmål: Velger man det gode eller det onde? Kun én deltaker står til slutt igjen som vinneren av premiepotten. Vinneren vil være den som har vært best til å balansere mellom det gode og det onde, hver gang vedkommende har blitt fristet. Hvor langt er deltakerne villig til å gå? (Source: TV3 Norge)