I dag bor det over 4,5 millioner amerikanere med norske røtter i USA. Vi har hentet 10 av dem tilbake til "The Mother Land". Deltakerne kommer fra hele USA, New York, Minnesota, California, Washington, Texas og Illinois. Ingen av disse norskamerikanerne har vært i Norge før, men alle har et brennende ønske om å finne tilbake til sine norske røtter. Men for personer som har vokst opp med Hollywood, drive-through spritutsalg og ost på sprayboks kan imidlertid veien til den norske slekta bli lang. Nå venter nemlig bydefest, polferd, friluftsliv og smalahove. For dette er en konkurranse om å mestre livet som nordmann - og hver uke møter deltakerne nye utfordringer. Én etter én må amerikanerne forlate konkurransen og reise hjem - inntil vi står igjen med Den Ekte Nordmannen som vinner 50 000 dollar og sitt livs første møte med sine norske slektninger. Men for å komme så langt må deltakerne først bevise at de er villige til å gi Alt for Norge! Currently 10/10